cyanic-selkie/wikianc huggingface dataset:
Беларускія шахматы
Стварэнне
Першапачатковы выгляд гульні сасніў у 2000 годзе Алесь Астроўскі (на той момант прафесар Гродзенскага медыцынскага ўніверсітэту): дошка ў выглядзе піраміды, памерам 9х9 клетак, цэнтрам якой з’яўляецца трон (клетка е5). Праз пэўны час для новай гульні, названай ім беларускімі шахматамі, былі прыдуманыя наступныя фігуры: князь (змяшчаюцца на клетках е1 і e9), гетман (f1 і d9), княжыч (d1 і f9), шляхціч (g1 і c9, b1 і h9), коннік (c1 і g9, h1 і b9), ладдзя (i1 і a9, а1 і і9) і 9 ратнікаў (шэрагі 2 і 8).
Пазней Алесь Астроўскі расказваў:
Розныя варыянты правілаў
Пасля некалькіх год існавання двух паралельных варыянтаў у рэлізавай версіі Беларуска-літвінскіх шахмат з’явіліся адзіныя правілы, якія спалучылі ў сабе асаблівасці абодвух варыянтаў: непераадольнасць трону і наяўнасць палацу.
Левабярэжная Украіна
Левабярэжная Украіна  — найменне ўсходняй часткі Украіны, размешчанай на левым беразе па цячэнні Днепра. Складалася з сучасных Чарнігаўскай, Палтаўскай, часткі Сумскай абласцей, а таксама з усходніх частак Кіеўскай і Чаркаскай абласцей. На ўсходзе Левабярэжная Украіна межавала са Слабадской Украінай, на поўдні — з землямі Запарожскай Сечы.
Гісторыя
Гістарычна, назва Левабярэжная Украіна ўзнікла ў XVII стагоддзі, падчас грамадзянскай вайны ў Гетманшчыне, якая ўвайшла ў гісторыю пад назвай Руіна. З прычыны расколу ў стане казакоў падчас вайны Расіі з Рэччу Паспалітай 1654—1667 гадоў, на абодвух берагах Дняпра быў выбраны свой гетман. На Левабярэжнай Украіне ім стаў у 1663 годзе Іван Брухавецкі, на Правабярэжнай Украіне — Павел Цяцера. Раскол Украіны па Дняпры быў юрыдычна замацаваны Андросаўскім перамір’ем у 1667 годзе, пасля чаго Левабярэжная Украіна, захаваўшы аўтаномію, афіцыйна ўвайшла ў склад Рускага царства. Гэты статус быў адменены Кацярынай II у 1781 годзе.
Левабярэжная Украіна падзялялася на палкі і сотні, на чале якіх стаялі палкоўнікі і сотнікі. Фармальна гэтыя пасады былі выбарнымі, аднак фактычна іх займалі прадстаўнікі казацкай старшыны, якія прызначаліся гетманам і ўхваляліся царскім указам. У 1722—1734 гадах і пасля 1764 года кіраваннем Левабярэжнай Украіны займалася Маларасійская калегія. Пасля 1781 года Левабярэжная Украіна была падзелена на Чарнігаўскае, Ноўгарад-Северскае і Кіеўскае намесніцтвы. У 1796 яна стала Маларасійскай губерняй, а ў 1802 годзе была падзелена на Чарнігаўскую і Палтаўскую губерню. Казацкія палкі былі ператвораны ў рэгулярныя палкі рускай арміі.
Да Левабярэжнай Украіны ў гэты перыяд можна палітычна адносіць і захаваны ў складзе Рускай дзяржавы Кіеў, нягледзячы на яго размяшчэнне на правым беразе Дняпра.
Насельніцтва
Левабярэжная Украіна адрознівалася адной з самых вялікіх доляў усходне-славянскага насельніцтва ў Расійскай імперыі (больш за 95 %), і ў наш час трыма асноўнымі народамі Левабярэжнай Украіны з’яўляюцца ўкраінцы, рускія і беларусы.
Юрошкі
Юрошкі (Юрошки) — вёска ў Смаленскім раёне Смаленскай вобласці Расіі. Уваходзіць у склад Піянерскага сельскага паселішча. Насельніцтва — 22 жыхары (2007).
Геаграфія
Размешчана ў заходняй частцы вобласці за 25 км на паўднёвы захад ад Смаленска, за 23 км на поўдзень ад аўтадарогі Арол — Віцебск, на беразе ракі Упакой. За 29 км на поўнач ад вёскі знаходзіцца чыгуначная станцыя Дачная-2 на лініі Смаленск — Віцебск.
Гісторыя
У гады Вялікай Айчыннай вайны вёска была акупавана нямецкімі войскамі ў ліпені 1941 года, вызвалена ў верасні 1943 года.
Сакалішча
Сакалі́шча (, Соколище) — аграгарадок у Расонскім раёне Віцебскай вобласці Беларусі Уваходзіць у склад і з’яўляецца цэнтрам Сакалішчанскага сельсавета.
Геаграфія
Знаходзіцца за 26 кіламетраў на паўднёвы захад ад гарадскога пасёлка Расоны, за 133 кіламетры ад Віцебска, за 23 кіламетры ад чыгуначнай станцыі Боркавічы, каля ракі Нішча, на аўтамабільнай дарозе Полацк — Клясціцы.
Гісторыя
У час Вялікай Айчыннай вайны ў вёсцы дзейнічала група Сакалішчанскага патрыятычнага падполля.
Дэкупаж
Дэкупаж (decouper — выразаць ) — тэхніка дэкарыравання розных прадметаў, заснаваная на далучэнні малюнка, карціны або арнаменту (звычайнага выразанага) да прадмета, і пакрыцці лакам дзеля эфектнасці, захаванасці і даўгавечнасці.
Як від мастацтва дэкупаж першы раз згадваецца ў канцы XV стагоддзя ў Германіі, дзе выразаныя карцінкі пачалі выкарыстоўвацца для ўпрыгожвання мэблі. Пік захаплення гэтай тэхнікай наступіў у XVII стагоддзі ў Венецыі, калі ў моду ўвайшла мэбля, упрыгожаная інкрустацыямі ў кітайскім або японскім стылі. Венецыянскія майстры выразалі выявы, наклейвалі іх на паверхню мэблі і пакрывалі для абароны пластамі лаку. Шляхам такой аплікацыі мэбельшчыкі імітавалі дарагія ўсходнія інкрустацыі.
Дэкупаж быў вельмі модны пры двары французскага караля Людовіка XVI.
Гуляева (Любанскі раён)
Гуля́ева (, Гуляево) (да 1946 года Пагно́й) — пасёлак у Любанскім раёне Мінскай вобласці. Уваходзіць у склад Малагарадзяціцкага сельсавета. Знаходзіцца за 56 км на поўдзень ад горада Любань, за 69 км ад чыгуначнай станцыі Урэчча на лініі Асіповічы — Баранавічы, за 188 км ад Мінска.
Гісторыя
У 1909 годзе хутар Пагной у Камаровіцкай воласці Мазырскага павета Мінскай губерні.
З 20 жніўня 1924 года ў Малагарадзяціцкім сельсавеце Петрыкаўскага раёна Мазырскай акругі, пасёлак, 58 жыхароў.
У 1941 годзе 22 двары, 79 жыхароў.
У Вялікую Айчынную вайну з 28 чэрвеня 1941 па 30 чэрвеня 1944 года акупаваны нямецка-фашысцкімі захопнікамі, якія ў лютым 1943 года спалілі яго. Пасля вайны адноўлены.
У 1946 годзе перайменаваны ў Гуляева ў гонар Героя Савецкага Саюза Дзмітрыя Цімафеевіча Гуляева.
У 1960 годзе пасёлак, 132 жыхары, у саўгасе «Калінаўка».
У 1996 годзе 47 жыхароў.
У 2009 годзе 12 гаспадарак, 19 жыхароў, у складзе сельскагаспадарчага філіяла «Калінаўка» ААТ «Любанскі райагарасервіс».
Ухтадзор (Гадрут)
Ухтадзор (Ուխտաձոր), Эдзілы (Edilli) — сяло ў Гадруцкім раёне Нагорна-Карабахскай Рэспублікі.
Дворышча (вёска, Любанскі раён)
Дво́рышча (, Дворище) — вёска ў Любанскім раёне Мінскай вобласці. Уваходзіць у склад Малагарадзяціцкага сельсавета.
Змрочныя нябёсы
«Змрочныя нябёсы» (Англійская: Dark Skies) — амерыканскі трылер 2013 года ў жанры кінафантастыкі, зняты рэжысёрам Скотам Сцюартам. Прэм’ера фільма адбылася 21 лютага 2013 года.
Сюжэт
Падзеі разгортваюцца вакол сям'і Бэрэтаў: Дэніэла (Джош Хэмілтан), яго жонкі Лэйсі (Кэры Расэл) і іх дзяцей Джэсі (Дакота Гойа) і Сэмі (Кэйдан Рокіт). Дэніэл шукае працу ўжо трэці месяц, а ў Лэйсі, якая працуе рыэлтарам, дрэнна йдуць справы з продажам дамоў.
Сямейныя адносіны робяцца больш напружанымі, бо не хапае грошай на аплату рахункаў. У дадатак да гэтага, ў доме пачынаюць адбывацца дзіўныя рэчы: хтосьці гармідарыць на кухне, выкідвае прадукты з лядоўні ці робіць з гаспадарчых рэчаў правільныя геаметрычныя формы ў выглядзе дзіўных знакаў. Потым з дома знікаюць усе сямейныя фатаграфіі. Паліцыя падазрае, што нехта ў сям'і пакутвае ад самнамбулізма, і не аказвае рэальнай дапамогі. Дэніэл і Лэйсі намагаюцца дапытаць сваіх дзяцей, і малодшы сын Сэмі прызнаецца, што гэта зрабіў Пясочны чалавек.
На гэтым дзіўнасці не скончваюцца. Дом сям'і Бэрэтаў знянацку атакуюць тры стаі птушак, і санітарныя службы не могуць зразумець прычыну такога масавага самагубства. Дэніэл і Лэйсі пачынаюць пакутваць ад галаўных боляў, а таксама час ад часу весці сябе дзіўна, губляючы пачуццё часу і кантроль над сабой. З гэтай нагоды, Дэніэл усталёўвае камеры сачэння ва ўсіх пакоях дома, каб кантраляваць, хто і калі пранікае ў дом. Тым часам Лэйсі знаходзіць малюнкі Сэмі, на якіх ён намаляваў сябе з гуманоідападобнымі фігурамі. Пасля пошуку аналагічных выпадкаў у Інтэрнэце, Лэйсі разумее, што яе сям'я стала ахвярай іншапланетных істот. Але Джош катэгарычна адмаўляецца верыць у такое тлумачэнне да таго моманта, калі суседзі не знаходзяць дзіўныя знакі ці выцятыя плямы на целах дзяцей. З гэтага часу Бэрэты знаходзяцца пад пагрозай арышту за гвалт над няпаўналетнімі.
Калі Дэніэл прагледжвае запісы з камер, ён бачыць як гуманоіды наведваюць кожнага ў яго сям'і. Дэніэл і Лэйсі вырашаюць наведаць спецыяліста па кантактах з іншапланецянамі Эдвіна Поларда (Джонатан Сіманс). Полард мяркуе, што гуманоіды прыйшлі за малодшым Сэмі, таму трэба неадкладна абараніць яго. Бацькі вырашаюць абараняцца: Дэніэл купляе стрэльбу, Лэйсі - сабаку. На свята 4 ліпеня, Дэніэл блакуе ўсе вокны ў доме, але гэта не спыняе іншапланетных істот. У той жа вечар, гуманоіды пранікаюць у дом і, не гледзячы на супраціўленне бацькоў, забіраюць не малодшага Сэмі, а старэйшага Джэсі.
Праз тры месяцы, Дэніэл і Лэйсі жывуць у новым доме і з'яўляюцца падазронымі ў знікненні свайго старэйшага сына. Лэйсі разбірае рэчы Джэсі і раптам знаходзіць яго дзіцячыя малюнкі, дзе намалёваны такія ж істоты, як і на малюнках Сэмі. У той жа час уокі-токі Сэмі сам сабой уключаецца і чуецца, як Джэсі кліча брата па імені.
Здымкі і пракат
Фільм здымаўся ў Каліфорніі, ў асноўным у Лос-Анджэлесе і Валенсіі. Сцэнарый быў напісаны Скотам Сцюартам за шэсць тыдняў, а сама стужка была знята менш, чым за месяц. Здымкі доўжыліся з трэцяга па трыдцать першага жніўня 2012 года. Прэм'ера фільма адбылася ў Расіі 21 лютага 2013 года, а на наступны дзень у ЗША. Першы тыдзень у пракаце прынес фільму $8.189.166 і агульнае шостае месца, але ўжо на трэцім тыдні ён выпаў з дзясяткі. Агулам фільм пратрымаўся ў пракаце 13 тыдняў і зарабіў $17.411.930 ў ЗША.
Анальны ланцужок
Анальны ланцужок (Анальныя бусы) — сексуальная цацка, якая служыць для стымуляцыі ануса. Анальны ланцужок уяўляе сабой некалькі шарыкаў, злучаных паслядоўна паміж сабой цвёрдымі або гнуткімі перамычкамі. Як правіла, вырабляецца з сілікону або латэксу.
Франкфурцкі ўніверсітэт прыкладных навук
Франкфурцкі ўніверсітэт прыкладных навук (Frankfurt University of Applied Sciences) — універсітэт у Франкфурце-на-Майне. Быў заснаваны 1 жніўня 1971. Для ўніверсітэта характэрна міжнародная арыентацыя: студэнты з больш чым 100 краін вучацца ў гэтай навучальнай установе. Таксама існуюць шматлікія праграмы абмена с універсітэтамі іншых краін з магчымасцю атрымання двайных дыпломаў.
Анальны ланцужок
Ужыванне
Ланцужок уводзіцца ў прамую кішку праз анальную адтуліну, затым паступова дастаецца. Падобныя дзеянні прыводзяць да значнай стымуляцыі эрагенных зон, размешчаных вакол сфінктара.
Франкфурцкі ўніверсітэт прыкладных навук
Універсітэт мае наступныя факультэты:
Анальны ланцужок
Ужыванне
Правілы эксплуатацыі анальнага ланцужка рэкамендуюць выкарыстоўваць яе са змазкамі, абавязкова на вадзяной аснове (змазкі на тлушчавай аснове, накшталт вазеліна, руйнуюць матэрыял, з якога вырабленыя бусы і негатыўна ўздзейнічаюць на мікрафлору кішачніка). Гэтыя рэкамендацыі засноўваюцца на тым, што ў анальнай адтуліне адсутнічае натуральная змазка, як у похве.
Як правіла, анальныя ланцужкі маюць у канструкцыі ўпор або кальцо на канцы, каб пазбегнуць захрасання прадмета ў прамой кішцы. У выпадку адсутнасці такіх, рэкамендуецца выразна кантраляваць колькасць введеных у анус шарыкаў.
У сувязі з тым, што анальны ланцужок пасля ўжывання цяжка чысціць, вытворцы рэкамендуюць выкарыстоўваць яго з прэзерватывам.
Янава (Смаленскі раён)
Янава (Яново) — вёска ў Смаленскім раёне Смаленскай вобласці Расіі. Уваходзіць у склад Піянерскага сельскага паселішча. Насельніцтва — 26 жыхароў (2007).
Геаграфія
Размешчана ў заходняй частцы вобласці за 23 км на паўднёвы захад ад Смаленска, за 22 км на поўдзень ад аўтадарогі Арол — Віцебск. За 26 км на поўнач ад вёскі знаходзіцца чыгуначная станцыя Дачная-2 на лініі Смаленск — Віцебск.
Сельская гаспадарка Аўстраліі
Сельская гаспадарка з'яўляецца адной з ключавых галін эканомікі Аўстраліі. Няглездячы на постіндустрыяльны характар эканомікі — у аграрным сектары занята 3,6 % насельніцтва і ствараецца роўна такі ж працэнт ВУПу (праўда, з сумежнымі галінамі — да 12 %) — прадукцыя сельскай гаспадаркі займае другое месца ў экспарце краіны (пасля прадукцыі здабыўной прамысловасці). У сельскай гаспадарцы вядучае месца займае жывёлагадоўля. Аўстралія – найбуйнейшы ў свеце вытворца і пастаўшчык высакаякаснай воўны, а таксама адзін з асноўных экспарцёраў мясамалочных прадуктаў, пшаніцы, цукру.
У Аўстраліі налічваецца каля 136 000 фермаў, што ахопліваюць 61 % тэрыторыі краіны. Чацвёртая частка сельскагаспарадчых земляў належыць карэннаму насельніцтву. Сістэма землекарыстання разнастайная: пераважае жывёлагадоўля на засушлівых пашах, на значных плошчах развіта ірыгацыйнае земляробства; землі на ўсходзе і паўднёвым усходзе, уключаючы Тасманію, не маюць патрэбы ў штучным арашэнні. Поўнач і паўночна-ўсходняе ўзбярэжжа — зона трапічнага земляробства. Аўстралія — найбуйнейшы (больш за палову сусветнай вытворчасці!) ў свеце вытворца сертыфікаванай арганічнай прадукцыі.
Вучоныя сцвярджаюць, што ў выніку глабальнага пацяплення Зялёны кантынент стане атрымліваць усё менш і менш ападкаў, што прывядзе да абвастрэння існуючых праблем, у першую чаргу, праблемы дэфіцыту вады.
Жывёлагадоўля
Аўстралія спецыялізуецца на гадоўлі авечак ваўнянага кірунку і развядзенні буйной рагатай жывёлы мяса-малочнага кірунку.
Па экспарце ялавічыны Аўстралія саступае толькі Аргенціне. Асноўныя пакупнікі — Японія, Паўднёвая Карэя, ЗША. Гадоўляй буйной рагатай жывёлы займаюцца ва ўсіх штатах на землях з самым розным кліматам, пры гэтым працэс гадоўлі ў асноўным пашавы. У засушлівых тропіках і субтропіках пераважаюць вялізныя спецыялізаваныя фермы на тысячы галоў, такія як найбуйнейшая ў свеце ферма Anna Creek Station у штаце Паўднёвая Аўстралія. У больш вільготных раёнах прадпрыемствы меншыя і часта сумяшчаюцца з земляробчымі фермамі.
Раслінаводства
У раслінаводстве вядучую ролю маюць збожжавыя культуры, што вырошчваюцца для харчовай прамысловасці, з кармавымі мэтамі; а таксама ідуць на экспарт. Найважнейшай збожжавай культурай з'яўляецца пшаніца.
На паўночным усходзе, у штаце Квінслэнд, вырошваецца цукровы трыснёг.
У Аўстраліі збіраецца садавіна і гародніна ўмераных і трапічных шырот. Да апошніх адносяцца ананасы, манга і бананы, што растуць у штаце Квінсленд і на Паўночнай тэрыторыі. На 1990-я прыйшоўся росквіт аўстралійскага вінаградарства. Сусветна вядомыя вінаграднікі раскінуліся ў далінах Маргарэт Рывер (Заходняя Аўстралія), Бароса (Паўднёвая Аўстралія), Хантэр Вэлі (Новы Паўднёвы Уэльс). Так у даліне Маргарэт Рывер вінаграднікі плошчай каля 5000 гектараў забяспечваюць ураджаем працу больш за 200 вінаробняў.
Хандзадзор
Хандзадзор (Խանձաձոր), Агджакенд (Ağcakənd) — сяло ў Гадруцкім раёне Нагорна-Карабахскай Рэспублікі.
Дворышча (пасёлак)
Дво́рышча (, Дворище) — пасёлак у Любанскім раёне Мінскай вобласці. Уваходзіць у склад Малагарадзяціцкага сельсавета.
Лос-Гатас
Лос-Гатас (Los Gatos) — уключаны горад у акрузе Санта-Клара, штат Каліфорнія. Насельніцтва - 30 222 чалавек (ацэнка Бюро перапісу насельніцтва ЗША 2020 года). Горад Лос-Гатас размешчаны на паўднёвы захад ад горада Сан-Хасэ ў перадгор'і Санта-Круз. Заснаваны ў сярэдзіне 1850-х гадоў Джэймсам Форбсам.
Юрчагі
Юрчагі (Юрчаги) — вёска ў Смаленскім раёне Смаленскай вобласці Расіі. Уваходзіць у склад Піянерскага сельскага паселішча. Насельніцтва — 16 жыхароў (2007).
Геаграфія
Размешчана ў заходняй частцы вобласці за 20 км на паўднёвы захад ад Смаленска, за 20 км на поўдзень ад аўтадарогі Арол — Віцебск, на беразе ракі Трысцянка. За 23 км на поўнач ад вёскі знаходзіцца чыгуначная станцыя Гнёздава на лініі Смаленск — Віцебск.
Гісторыя
У гады Вялікай Айчыннай вайны вёска была акупавана нямецкімі войскамі ў ліпені 1941 года, вызвалена ў верасні 1943 года.
Пячора (горад)
Пячора (Печора) — горад (з 1949) у Расіі, адміністрацыйны цэнтр Пячорскага раёна Рэспублікі Комі. Насельніцтва 47,7 тыс. чал. (2005). Заснаваны ў 1942 годзе.
Размешчаны на правым беразе ракі Пячора, за 588 км (па чыгунцы) ад Сыктыўкара.
Шаршуны (Смаленскі раён)
Шаршуны (Шершуны) — вёска ў Смаленскім раёне Смаленскай вобласці Расіі. Уваходзіць у склад Талашкінскага сельскага паселішча. Насельніцтва — 1 жыхар (2007).
Геаграфія
Размешчана ў заходняй частцы вобласці за 9 км на поўдзень ад Смаленска, за 4 км на захад ад аўтадарогі Арол — Віцебск, на беразе ракі Сож. За 10 км на паўночны ўсход ад вёскі знаходзіцца чыгуначная станцыя на лініі Смаленск — Рослаўль.
C Sharp
C# нацэлена быць простай, сучаснай, аб’ектна-арыентаванай мовай агульнага прызначэння.
Каманду распрацоўшчыкаў узначальвае Андэрс Хейлсберг. Станам на лістапад 2022 года, самая апошняя стабільная версія мовы — C# 11.0, выпушчаная ў 2022 годзе ў складзе .NET 7.0.
Праектныя мэты
Стандарт ECMA пералічвае наступныя мэты распрацоўкі C#:
Назва
Назва «C sharp» натхнёна музычнай натацыяй, дзе дыез (sharp) паказвае, што пазначаная нота павінна гучаць на паўтона вышэй. Гэта падобна на назву мовы C++, дзе «++» азначае, што зменная мусіць быць павялічана на 1. Знак «дыез» таксама нагадвае лігатуру з чатырох сімвалаў «+» (у рашотцы два на два), паглыбляючы меркаванне, што мова з’яўляецца прырашчэннем C++.
З-за тэхнічных абмежаванняў на адлюстраванне (стандартныя шрыфты, браўзеры і да т.п.) і дзякуючы таму факту, што знака «дыез» (♯) няма на стандартнай клавіятуры, быў выбраны сімвал рашоткі (#) для прадстаўлення знака «дыез» у назве мовы праграмавання. Гэта пагадненне адлюстравана ў спецыфікацыях мовы C# ECMA-334. Аднак, калі гэта дарэчна (напрыклад, у рэкламе ці ў мастацтве ), Майкрасофт ужывае музычны знак.
Суфікс быў ужыты для некалькіх моў платформы .NET, якія з’яўляюцца варыянтамі існых моў, уключна з J# (мова платформы .NET, створаная Майкрасофт як вытворная ад Java 1.1), A# (з Ады), і функцыйнай мовай F#. Першапачатковая рэалізацыя Eiffel for .NET называлася Eiffel#, цяпер назва не ўжываецца, паколькі мова Eiffel падтрымліваецца поўнасцю. Суфікс таксама быў ужыты ў назвах праграмных бібліятэк, такіх як Gtk# (абгортка для GTK+ і іншых бібліятэк GNOME), Cocoa#.
Гісторыя
У час распрацоўкі платформы .NET Framework, былі напісаны бібліятэкі класаў з выкарыстаннем сістэмы кампіляцыі кіраванага коду пад назвай Simple Managed C (SMC). У студзені 1999, Андэрс Хейлсберг сабраў каманду, каб стварыць новую мову, якая на той час звалася Cool, што расшыфроўваецца як «C-like Object Oriented Language». У Майкрасофт разглядалі магчымасць захаваць назву «Cool» у якасці канчатковай назвы мовы, але вырашылі не рабіць гэтага з меркаванняў гандлёвых марак. Да таго часу, як праект .NET быў публічна абвешчаны ў ліпені 2000 на Professional Developers Conference, мова была перайменавана ў C#, а бібліятэкі класаў і рантайм ASP.NET былі партаваны на C#.
Галоўным канструктарам і вядучым архітэктарам C# у Майкрасофт з’яўляецца Андэрс Хейлсберг. Раней ён удзельнічаў у распрацоўцы Turbo Pascal, Embarcadero Delphi (да гэтага CodeGear Delphi, Inprise Delphi і Borland Delphi), і Visual J++. У інтэрв’ю і тэхнічных дакументах ён сцвярджае, што недахопы большасці шырокаўжываных моў праграмавання (г.зн. C++, Java, Delphi і Smalltalk) прывялі да стварэння Common Language Runtime (CLR), што, у сваю чаргу, вызначыла дызайн мовы C#.
Джэймс Гослінг, стваральнік мовы праграмавання Java, і Біл Джой, сузаснавальнік Sun Microsystems, пачынальніка Java, назвалі C# «імітацыяй» Java; Гослінг далей сказаў, што «[C#] свайго роду Java з выдаленай надзейнасцю, прадукцыйнасцю і бяспекай.» Клаус Крэфт і Анжэліка Лангер (аўтары кнігі C++ streams) заявілі ў сваім блогу, што «Java і C# амаль ідэнтычныя мовы праграмавання. Нуднае паўтарэнне, якому бракуе інавацый», «Наўрад ці нехта будзе сцвярджаць, што Java ці C# — рэвалюцыйныя мовы праграмавання, якія змянілі спосаб, якім мы пішам праграмы» і «C# пазычыў шмат у Java — і наадварот. Цяпер, калі C# падтрымлівае абгорткі (boxing) і разгорткі (unboxing), мы будзем мець вельмі падобную функцыю ў Java». У ліпені 2000 года Андэрс Хейлсберг сказаў, што C# «не клон Java» і «нашмат бліжэй да C++» у сваім дызайне.
Ад выдання C# 2.0 у лістападзе 2005, мовы C# і Java развіваліся па больш разбежных траекторыях, становячыся менш падобнымі. Адно з першых галоўных разыходжанняў з’явілася з даданнем джэнерыкаў (generics) у абедзве мовы, з абсалютна рознымі рэалізацыямі. C# выкарыстоўвае матэрыялізацыю (reification), каб прадставіць «першакласныя» аб’екты джэнерыкаў, якія можна ўжываць як любы іншы клас, з генерацыяй кода падчас загрузкі класа. Насупраць, джэнерыкі ў Java — па-сутнасці асаблівасць сінтаксісу мовы, яны не ўплываюць на генераваны байт-код, таму што кампілятар выконвае сціранне тыпу (type erasure) на інфармацыі аб тыпе джэнерыка пасля таго, як упэўніўся ў яе правільнасці.
Далей C# дадала некалькі асноўных магчымасцяў, каб дастасаваць праграмаванне ў функцыянальным стылі, што прывяло да выпуску пашырэння LINQ у C# 3.0, з падтрымкаю лямбда-выразаў (lambda expression), метадаў пашырэння (extension method), і ананімных тыпаў. Гэтыя магчымасці дазваляюць праграмістам на C# выкарыстоўваць тэхнікі функцыянальнага праграмавання, такія як замкненні (closures), калі іх прымяненне мэтазгодна. Пашырэнні LINQ і функцыянальны імпарт дапамагаюць распрацоўшчыкам паменшыць колькасць «шаблоннага» коду, які ўключаны ў такія агульныя задачы, як запыт да базы звестак, разбор xml-файла, ці пошук у структуры дадзеных, пераносячы акцэнт на дзейную логіку праграмы, што дапамагае палепшыць чытэльнасць і суправаджальнасць.
C# мела талісман, званы Эндзі (у гонар Андэрса Хейлсберга). Не ўжываецца з 29 студзеня 2004 г.
C# была першапачаткова пададзена на разгляд падкамітэту ISO JTC 1/SC 22 як ISO/IEC 23270:2003, які цяпер зняты. Пазней ухвалена ў рамках ISO/IEC 23270:2006.
Версіі
Цягам свайго развіцця, мова C# прайшла праз некалькі версій:
Сінтаксіс
C# мае наступны сінтаксіс:
Адрозныя магчымасці
Паводле дызайну, C# — гэта мова праграмавання, якая найбольш проста адлюстроўвае ляжачую ў аснове агульную моўную інфраструктуру (Common Language Infrastructure, CLI). Большасць яе ўбудаваных тыпаў адпавядае тыпам-значэнням, рэалізаваным фрэймворкам CLI. Аднак, спецыфікацыі мовы не гавораць пра патрабаванні да генерацыі коду кампілятарам, г.зн., не гаворыцца, што кампілятар C# мусіць мець на мэце Common Language Runtime, ці генераваць агульную прамежкавую мову (Common Intermediate Language, CIL), ці генерыраваць іншы спецыфічны фармат. Тэарэтычна, кампілятар C# можа генераваць машынны код, як традыцыйныя кампілятары C++ ці Фартрана.
Агульная сістэма тыпаў
C# мае ўніфікаваную сістэму тыпаў. Гэта сістэма мае назву «агульная сістэма тыпаў» (Common Type System, скарочана CTS).
Уніфікаваная сістэма тыпаў падразумявае, што ўсе тыпы, уключаючы прымітывы, такія як цэлыя лікі, з’яўляюцца падкласамі класа. Напрыклад, кожны тып наследуе метад.
Катэгорыі тыпаў даных
CTS раздзяляе тыпы даных на дзве катэгорыі:
Насупраць, да спасылачных тыпаў адносіцца паняцце спасылачнай тоеснасці — кожны асобнік спасылачнага тыпу па сваёй сутнасці адрозніваецца ад любога іншага, нават калі звесткі ў абодвух асобніках адны і тыя ж. Гэта адбіваецца на прадвызначаных параўнаннях на роўнасць і няроўнасць для спасылачных тыпаў, якія правяраюць хутчэй спасылачную, чым структурную роўнасць, калі адпаведныя аператары не перагружаны (як у выпадку з ). Увогуле, не заўжды магчыма ні стварыць асобнік спасылачнага тыпу, ні скапіяваць наяўны асобнік, ці параўнаць значэнні двух наяўных асобнікаў, хаця пэўныя спасылачныя тыпы могуць прадстаўляць такія магчымасці, даючы агульнадаступны канструктар ці рэалізуючы адпаведны інтэрфейс (такі, як  ці  ). Прыкладамі спасылачнага тыпу з’яўляюцца  (першасны базавы клас для ўсіх іншых класаў C#),   (радок сімвалаў Унікоду), і   (базавы клас для ўсіх масіваў C#).
Абедзве катэгорыі можна пашыраць з дапамогаю тыпаў, вызначаных карыстальнікам.
Boxing і unboxing
Boxing — аперацыя па пераўтварэнні аб’екта тыпу-значэння ў велічыню адпаведнага спасылачнага тыпу. У C# гэта робіцца няяўна.
Unboxing — аперацыя па пераўтварэнні велічыні спасылачнага тыпу, атрыманай папярэдняй аперацыяй boxing, у велічыню тыпу-значэння. Unboxing у C# патрабуе яўнага прывядзення тыпаў (type cast). Аб’ект тыпу T, над якім была зроблена аперацыя boxing, можа быць прыведзены толькі да тыпу T (ці абнульвальнага T).
Прыклад:
Джэнерыкі
Джэнерыкі былі дададзены ў мову C# у версіі 2.0. Джэнерыкі выкарыстоўваюць параметры тыпу, што дазваляе праектаваць класы альбо метады, якія не ўказваюць выкарыстаны тып да таго часу, пакуль не будзе створаны асобнік класа ці метаду. Галоўнай перавагай з’яўляецца тое, што можна ўжываць параметры тыпу для джэнерыкаў, каб ствараць класы і метады, якія можна выкарыстаць без выдаткаў на прывядзенне тыпаў у час выканання ці на аперацыі boxing, як паказана тут:
У параўнанні з шаблонамі C++, джэнерыкі C# могуць даць палепшаную бяспеку, але ў той жа час у чымсьці абмежаваныя магчымасці. Напрыклад, нельга выклікаць арыфметычныя аператары над тыпамі джэнерыкаў у C#.
Каментарыі
C# выкарыстоўвае двайны слэш, каб паказаць, што рэшта радка — гэта каментарый. Такі стыль каментарыяў атрыманы ў спадчыну ад C++.
Шматрадковы каментарый можна пачаць слэшам і зорачкай і закончыць зорачкай і слэшам. Гэта спадчына стандартнай мовы C.
Сістэма XML-дакументацыі
Сістэма дакументацыі ў C# падобная на Javadoc у Java, але заснавана на XML. У цяперашні час кампілятар C# падтрымлівае два метады дакументавання.
Аднарадковыя дакументацыйныя каментарыі, такія як шырока распаўсюджаныя ў згенераваным Visual Studio кодзе, уяўляюць сабой радок, што пачынаецца з.
Шматрадковыя дакументацыйныя каментарыі, хоць былі вызначаны ў спецыфікацыях мовы ў версіі 1.0, не падтрымліваліся да выпуску .NET 1.1. Гэтыя каментарыі пачынаюцца з слэша і дзвюх зорачак і заканчваюцца дзвюма зорачкамі і слэшам.
Заўвага: ёсць некаторыя строгія крытэрыі датычна прабелаў і XML-дакументацыі пры выкарыстанні тэхнікі слэш-зорачка-зорачка.
Гэты блок коду:
утварае XML-каментарый, які адрозніваецца ад выніку гэтага блока:
Сінтаксіс дакументацыйных каментарыяў і іх XML-разметка вызначаны ў ненарматыўным дадатку да стандарту C# ECMA. Гэты ж стандарт таксама вызначае правілы апрацоўкі такіх каментарыяў і іх пераўтварэнне ў звычайны XML-дакумент, з дакладнымі правіламі адлюстравання ідэнтыфікатараў CLI на звязаныя з імі элементы дакументацыі. Гэта дазваляе любому інтэграванаму асяроддзю распрацоўкі на C# ці іншаму інструменту знаходзіць дакументацыю для любога сімвала ў кодзе пэўным, цалкам вызначаным чынам.
Бібліятэкі
Спецыфікацыі мовы C# апісваюць мінімальны набор тыпаў і бібліятэк класаў, на даступнасць якіх разлічвае кампілятар. На практыцы, C# найчасцей ужываецца з якой-небудзь рэалізацыяй Common Language Infrastructure (CLI), што стандартызавана як ECMA-335 Common Language Infrastructure (CLI).
Прыклад «Hello, world»
Ніжэй прыведзена вельмі простая праграма на C#, версія класічнага прыкладу «Hello world»:
Вынікам запуску праграмы будзе вывад на кансоль наступнага тэксту:
Hello, world!
Кожны радок праграмы мае прызначэнне:
Гэты радок гаворыць кампілятару ўжываць  у якасці магчымага прэфікса для тыпаў, выкарыстаных у зыходным кодзе. У гэтым выпадку, калі кампілятар бачыць ужыванне тыпу  ніжэй у зыходным кодзе, ён спрабуе знайсці тып з назваю , спярша ў бягучай зборцы, потым ва ўсіх зборках, на якія яна спасылаецца. Пры гэтым кампілятару не ўдаецца знайсці такі тып, таму што насамрэч назва тыпу. Тады кампілятар спрабуе адшукаць тып з назваю, ужыўшы прэфікс   з сцверджання  , і гэтым разам паспяхова. Сцверджанне  дазваляе праграмісту вызначыць усе магчымыя прэфіксы, якія будуць выкарыстаны ў час кампіляцыі, замест выкарыстання поўнай назвы штораз.
Гэта вызначэнне класа. Усё, што ідзе далей паміж парай фігурных дужак, апісвае клас.
Гэты радок аб’яўляе метад класа, з якога пачынаецца выкананне праграмы. Рантайм .NET выклікае метад. (Заўвага:  можна таксама выклікаць з іншага месца праграмы, як любы іншы метад, напрыклад з іншага метаду класа  .) Ключавое слова   робіць метад даступным без стварэння асобніка класа. Уваходны пункт  кожнай кансольнай праграмы мусіць быць аб’яўлены як. Іначай, праграма будзе патрабаваць асобнік, а асобнік — праграму. Каб пазбегнуць гэтай невырашальнай цыклічнай залежнасці, кампілятар C# пры апрацоўцы кансольнай праграмы (кшталту апісанай вышэй) паведамляе пра памылку, калі няма метаду. Ключавое слова  азначае, што метад   не вяртае ніякага значэння.
Гэты радок піша вывад. — гэта статычны клас у прасторы назваў. Ён прадстаўляе кансольным праграмам інтэрфейс да стандартных патокаў уводу, вываду і памылак. Праграма выклікае метад, які выводзіць на кансоль радок, пазначаны ў якасці параметра,.
Прыклад з графічным інтэрфейсам карыстальніка:
Гэты прыклад падобны на папярэдні, з той розніцай, што генеруе дыялогавае вакно, якое ўтрымлівае паведамленне «Hello, world!», замест таго, каб пісаць яго ў кансоль.
Стандартызацыя і ліцэнзаванне
У чэрвені 2005 ECMA зацвердзіла 3-е выданне спецыфікацый C# і абнавіла ECMA-334. Сярод дапаўненняў — частковыя класы, ананімныя метады, абнульвальныя тыпы і джэнерыкі (аналагічныя шаблонам у C++).
У ліпені 2005 ECMA прадставіла стандарты і адпаведныя тэхнічныя рэгламенты ў ISO/IEC JTC 1 праз т.зв. працэс Fast-Track апошняга. Гэты працэс звычайна займае 6-9 месяцаў.
Вызначэнне мовы C# і агульнай моўнай інфраструктуры (Common Language Infrastructure, CLI) стандартызаваны ISO і Ecma, што прадстаўляе рацыянальную і недыскрымінацыйную ліцэнзійную абарону ад патэнтных прэтэнзій. Аднак, Майкрасофт выкарыстоўвае C# і CLI у сваёй бібліятэцы базавых класаў (Base Class Library, BCL), што з’яўляецца падмуркам яе уласніцкага фрэймворку .NET і прадстаўляе разнастайныя нестандартныя класы (пашырэнні ўводу-вываду, графічны інтэрфейс, вэб-сэрвісы і г.д.). Некаторыя выпадкі, калі патэнты Майкрасофт тычацца стандартаў, выкарыстаных у фрэймворку .NET, задакументаваны Майкрасофт, а адпаведныя патэнты даступны альбо на ўмовах RAND, альбо праз абяцанне адкрытых спецыфікацый (Microsoft Open Specification Promise), што прадстаўляе патэнтныя правы грамадскасці, але ёсць пэўныя асцярогі і спрэчкі наконт існавання дадатковых, нявызначаных аспектаў, запатэнтаваных Майкрасофт, якія могуць абмежаваць незалежныя рэалізацыі поўнага фрэймоворку.
Майкрасофт пагадзілася не падаваць у суд на распрацоўшчыкаў праграм з адкрытым зыходным кодам за парушэнне патэнтаў у некамерцыйных праектах у частцы фрэймворку, што пакрыта OSP. Таксама, Майкрасофт пагадзілася не прымяняць патэнты, якія тычацца прадуктаў кампаніі Novell, супраць плацежаздольных кліентаў кампаніі, за выключэннем спісу прадуктаў, якія не згадваюць яўна C#, .NET ці рэалізацыю .NET ад фірмы Novell (Mono Project). Аднак, Novell сцвярджае, што Mono не парушае ніводнага патэнта Майкрасофт. Таксама, Майкрасофт зрабіла канкрэтнае пагадненне не ўжываць патэнтныя правы, звязаныя з браўзерным плагінам Moonlight, які залежыць ад Mono, пры ўмове, што ён атрыманы ад Novell.
Рэалізацыі
Узорным кампілятарам мовы C# выступае Microsoft Visual C#, зыходны код якога адкрыты.
Існуюць таксама іншыя кампілятары C#, часта поруч з рэалізацыяй агульнай моўнай інфраструктуры і бібліятэк класаў .NET:
Марыя Іванаўна Сялюніна
Біяграфія
Амаль паўстагоддзя прапрацавала трэнерам ДЮСШАР «Гарызонт» па баскетболе. У ліку яе выхаванцаў — заслужаны майстар спорту СССР, бронзавы прызёр Алімпійскіх гульняў, чэмпіёнка свету і Еўропы Галіна Савіцкая (Крысевіч), майстры спорту міжнароднага класа Таццяна Троіна і Вікторыя Гаспер. За гады сваёй працы падрыхтавала больш за 26 майстроў спорту СССР і Рэспубліку Беларусь. У іх ліку — чэмпіёнкі Еўропы сярод моладзі Алена Ламака, сёстры Дубайскія, Алена Мішына і інш. Юнацкія і моладзевыя каманды пад яе кіраўніцтвам неаднаразова была пераможцамі першасцяў СССР, а зборная каманда Рэспублікі Беларусь дзяўчын 1981 года нараджэння заняла чацвёртае месца ў фінале чэмпіянату Еўропы. Узнагароджана нагрудным знакам «За ўнёсак у развіццё баскетбола».
Шаломец (Смаленскі раён)
Шаломец (Шеломец) — вёска ў Смаленскім раёне Смаленскай вобласці Расіі. Уваходзіць у склад Дзівасаўскага сельскага паселішча.
Геаграфія
Размешчана ў заходняй частцы вобласці за 10 км на паўночны захад ад Смаленска, за 0,1 км на поўнач ад аўтадарогі, на беразе ракі Альшанка. За 7 км на поўдзень ад вёскі знаходзіцца чыгуначная станцыя Ракітная на лініі Масква — Мінск.
Гісторыя
У гады Вялікай Айчыннай вайны вёска была акупавана нямецкімі войскамі ў ліпені 1941 года, вызвалена ў верасні 1943 года.
Лос-Альтас (Каліфорнія)
Лос-Альтас (Los Altos) — горад у акрузе Санта-Клара штата Каліфорнія, ЗША, на паўднёвым ускрайку паўвострава Сан-Францыска. Лос-Альтас уваходзіць у вобласць заліва Сан-Францыска.
Насельніцтва — 28 976 жыхароў (перапіс 2010 года).
Кёхнэ Тахлар
Кёхнэ Тахлар (Köhnə Tağlar; Հին Թաղլար) — сяло ў Хаджавендскім раёне Азербайджана.
Лома-Лінда
Лома-Лінда (Loma Linda) — горад у акрузе Сан-Бернардына, Каліфорнія, ЗША. Заснаваны ў 1970 годзе. У 2000 годзе ў горадзе пражываў 18681 чалавек. Цэнтральная частка горада вядомая як «узгорысты горад» (Mound City), а ўсходняя частка — як Брын-Маўра (Bryn Mawr).
Аўстралія на конкурсе песні Еўрабачанне
Аўстралія удзельнічае ў конкурсе песні Еўрабачанне ў якасці паўнавартаснага ўдзельніка з 2015 года. Такое рашэнне прыняў ЕВС, такім чынам Аўстралія на дадзены момант з'яўляецца адзінай краінай, якая ўдзельнічае ў конкурсе, нават не з'яўляючыся паўнавартасным членам ЕВС. Да гэтага, у 2014 годзе дацкі вяшчальнік DR даў дазвол аўстралійскаму вяшчальніку SBS на выступ прадстаўніка Аўстраліі ў інтэрвал-акце другога паўфіналу Еўрабачання 2014. 8 мая 2014 года аўстралійская прадстаўніца Джэсіка Маўбой выканала песню "Sea of ​​Flags" у другім паўфінале Еўрабачання. За ўсю нядоўгую гісторыю ўдзелу Аўстраліі на конкурсе, яе прадстаўнікі яшчэ ні разу не правальваліся на этапе паўфіналу. Па гэтым паказчыку краіна разам з Украінай з'яўляецца самай паспяховай на конкурсе. Лепшым вынікам краіны стала 2-е месца, якое ў 2016 годзе заняла Дэмі Ім. Горшы вынік - 20-е месца ў 2018 годзе.
Гісторыя галасавання
Да 2019 года гісторыя галасавання краіны выглядае так:
Адрыян VI
Біяграфія
Сын рамесніка з Утрэхта. Выхоўваўся за кошт брацтва агульнажыцця, вывучаў багаслоўе і царкоўнае права ў Лёвене, дзе быў потым прафесарам. У 1507 па даручэнні імператара Максіміліяна выхоўваў яго ўнука, будучага імператара Карла V, з 1517 — кардынал. 9 студзеня 1522 абраны папай. Адрыян VI на гэты час знаходзіўся ў Іспаніі і не спяшаўся прыехаць у Рым і ягоная каранацыя адбылася толькі 31 жніўня 1522, стаўшы папай ён не змяніў сваё імя.
У палітыцы Адрыян VI арыентаваўся на Габсбургаў і шукаў замірэння з прадстаўнікамі рэфармацыі. Нягледзячы на свае перакананні, што рэформы ў каталіцкай царкве неабходныя, ён зрабіў на гэтым шляху няшмат, бо сустрэў моцны супраціў. Адрыян VI — апошні Папа неітальянскага паходжання аж да пантыфікату Яна Паўла II.
Лодай (Каліфорнія)
Лодай (Lodi) — горад акругі Сан-Хаакін у штаце Каліфорнія, ЗША. Насельніцтва — 62 473 чалавекі (перапіс 2011 года). Агульная плошча — 35,8 км².
Музей камунікацыі ў Франкфурце-на-Майне
Пастаянная экспазіцыя музея займае плошчу каля 2500 кв.м. і паказвае гісторыю развіцця камунікацыі.
На другімым паверсе побач з дзіцячай майстэрняй знаходзіцца форум - месца для малых выстаў, якія рэгулярна мяняюцца. На трэцім паверсе прадстаўлены вялікія часовыя выставы. На даху знаходзіцца радыёстанцыя, якую магчыма наведаць некалькі разоў на тыдзень.
Да калекцыі музея належыць цалкам адноўлены паштовы аўтобус тыпу ACO 1925 года выпуску. Гэта апошні аўтобус гэтага тыпу, які сёння застаўся.
Гожскі сельсавет
Утвораны 12 кастрычніка 1940 года як Гожаўскі сельсавет у складзе Гродзенскага раёна Беластоцкай вобласці БССР. З 20 верасня 1944 года ў складзе Гродзенскай вобласці. 16 ліпеня 1954 года да сельсавета далучана тэрыторыя скасаванага Плябанішкаўскага сельсавета. 17 лістапада 1959 года да сельсавета далучана тэрыторыя скасаванага Багушоўскага сельсавета, вёска Вярхполле перададзена ў склад Парэцкага сельсавета. 2 снежня 1961 года да сельсавета далучана тэрыторыя скасаванага Прывалкаўскага сельсавета. 11 лютага 1972 года ў склад Грандзіцкага сельсавета перададзены вёскі Русота Каменная і Чашчаўляны.
Насельніцтва сельсавета паводле перапісу 2009 года — 2858 чалавек, з іх 47,7 % — палякі, 31,1 % — беларусы, 17,2 % — рускія.
Баку
Баку (Bakı) — сталіца і найбуйнейшы горад Азербайджана. Насельніцтва складае 2,1 мільёны жыхароў (2011), такім чынам Баку з'яўляецца самым вялікім паводле колькасці насельніцтва горадам на беразе Каспійскага мора і на Каўказе. Баку размешчаны ў 28 метрах ніжэй за ўзровень мора, што робіць яго самай нізкай сталіцай у свеце, а таксама самым вялікім горадам у свеце, які размешчаны ніжэй за ўзровень мора. Афіцыйна, каля 25 працэнтаў усіх жыхароў краіны жывуць у сталічным рэгіёне Баку. Баку падзелена на адзінаццаць адміністрацыйных акругаў і 48 валасцей. Сярод іх мястэчкі на астравох у Бакінскай бухце і горад Нефт-Дашлары, які пабудаваны ў Каспійскім моры.
Горад з'яўляецца навуковым, культурным і прамысловым цэнтрам Азербайджана. Шматлікія значныя азербайджанскія ўстановы маюць свае штаб-кватэры ў ім, у тым ліку Дзяржаўная нафтавая кампанія Азербайджана, якая ўваходзіць у спіс 100 найбуйнейшых кампаній.
Геаграфія
Баку знаходзіцца на заходнім узбярэжжы Каспійскага мора. У наваколлі гораду ёсць мноства гразевых вулканаў (Кейракі, Богх-Богха, Лакбатан і іншыя) і салёных азёраў (як Бёюк-Шор, Хадасан і іншыя).
Гісторыя
У чэрвені 2015 года ў Баку прайшлі першыя ў гісторыі Еўрапейскія гульні.
Насельніцтва
Да 1988 года ў Баку пражывала вялікая колькасць рускіх, армянаў і яўрэяў, што спрыялі культурнай разнастайнасці горада. З пачаткам Карабахскай вайны і пагромаў супраць армянаў, пачынаючы са студзеня 1990 года, вялікая частка армянскай дыяспары з'ехала з горада.
Лінкальн (Каліфорнія)
Лінкальн (Lincoln) — горад у акрузе Пласер, штат Каліфорнія, ЗША. Насельніцтва — 42819 чалавек (перапіс 2010 года). Плошча горада — 52 км², Першае паселішча белых амерыканцаў было заснавана на дадзенай тэрыторыі ў 1859 годзе.
Шчаголева (Смаленскі раён)
Шчаголева (Щеголево) — вёска ў Смаленскім раёне Смаленскай вобласці Расіі. Уваходзіць у склад Навасельскага сельскага паселішча.
Геаграфія
Размешчана ў заходняй частцы вобласці за 22 км на паўночны захад ад Смаленска, за 2,5 км на паўночны ўсход ад аўтадарогі Смаленск — Невель, на беразе ракі Удра. За 17 км на поўдзень ад вёскі знаходзіцца чыгуначная станцыя Ракітная на лініі Масква — Мінск.
Гісторыя
У гады Вялікай Айчыннай вайны вёска была акупавана нямецкімі войскамі ў ліпені 1941 года, вызвалена ў верасні 1943 года.
Плетарова
Плетаро́ва — хутар у складзе Відзаўскага сельсавета Браслаўскага раёна Віцебскай вобласці.
Да 2004 года ўваходзіў у склад Казянскага сельсавета.
Гісторыя
Плетароўская фабрыка запалкавай саломкі. Дзейнічала ў 1908—1910 гг. Мела паравую машыну. У 1910 г. працавала 100 рабочых, выраблена 11 тыс. скрынак саломкі на 60 тыс. руб.
Плетароўская кардонная фабрыка. Дзейнічала ў 1889—1914 гг. Выпускала кардон (белы і жоўты). У 1902 г. былі 3, у 1913 г. — 2 паравыя катлы, працавала 170 рабочых, выраблена прадукцыі на 80 тыс. руб.
Плетароўскі лесапільна-гонтавы завод. Дзейнічаў у 1898—1910 гг. Выпускаў гонт, клёпкі, дошкі, шпалы. Меў паравую машыну, паравы рухавік. У 1900 г. працавала 60 чалавек.
У 1922 годзе пачалася адбудова кардоннай фабрыкі і тартака, якая працягвалася да 1927 года. Вытворчасць кардону складала ў 1925 годзе — 778,3 тоны, у 1926 годзе — 872,1 тоны, у 1927 годзе — 880,3 тоны, у 1928 годзе — 581,6 тоны.
Пры фабрыцы існаваў пасёлак для рабочых і адміністрацыі, які складаўся з 78 кватэр у 13 дамах. Таксама ў пасёлку паводле стану на 1929 год існавалі фельчарскі пункт, каталіцкая капліца, клуб з бібліятэкай, пачатковая 4-класная школа і крама. У частцы дамоў для рабочых было электрычнае асвятленне. На тэрыторыі фабрыкі і пасёлка былі пракладзеныя тратуары і зроблена электрычнае вулічнае асвятленне. У 1929 годзе насельніцтва Плетарова складала 321 чалавек, з якіх 174 працавалі на фабрыцы. Фабрыка была найбуйнейшым прамысловым прадпрыемствам у паўночна-ўсходняй частцы Віленскага ваяводства.
Станам на 1938 год абсталяванне фабрыкі складалася з паравой машыны магутнасцю 250 конскіх сілаў, электраматораў магутнасцю 146 конскіх сілаў, дынама-машыны магутнасцю 20 конскіх сілаў, катла нізкага ціску аб’ёмам 178,5 кв. м. На фабрыцы працавалі 179 рабочых, за год было выраблена 670 тон кардону.
Ангеліна Бароўка
Ангеліна (Ліна) Бароўка (1931 (?) — 11 лістапада 1999) — дзяячка беларускага нацыянальнага супраціву, сябра і скарбнік пастаўскай групы беларускай моладзевай падпольнай паваеннай арганізацыі Саюз беларускіх патрыётаў (СБП). Мянушка «Таполя».
Біяграфія
Нарадзілася верагодна ў 1931 г. у Пастаўскім павеце Віленскага ваяводства (Польская Рэспубліка). У 1944—1945 паступіла ў педагагічнае вучылішча ў Паставах. Восенню 1945 г. увайшла ў падпольную арганізацыю «За Беларусь», якая вясной 1946 г. аб’ядналася з глыбоцкай арганізацыяй Саюз беларускіх патрыётаў. 25 сакавіка 1946 г. брала ўдзел ува ўрачыстай прысязе сяброў СБП, стала скарбнікам групы. Арганізацыя планавала пашырэнне беларускай культуры, сярод асноўных палажэнняў праграмы СПБ былі сапраўдная беларуская дзяржаўнасць і самастойнасць, дзяржаўнасць беларускай мовы, бела-чырвона-белы сцяг і герб Пагоня.
У лютым 1947 года савецкая ўлада пачала арышты сябраў СБП: у давер да сябраў пастаўскай групы ўвайшоў афіцэр МДБ Алег Стахоўскі, які выдаваў сябе за ўдзельніка антысавецкай арганізацыі і падштурхоўваў да тэрарызму, а сама канспірацыя арганізацыі была слабай. На судовым працэсе ў Мінску 20 чэрвеня 1947 г. атрымала 10 год пазбаўлення волі, нягледзячы на ўзрост у 16 гадоў. У савецкім прысудзе было напісана: «…варожа настроеная да савецкай улады, увосень 1945 уступіла ў падпольную арганізацыю СБП. Прыняла прысягу на вернасць беларускаму народу. Размнажала тэксты прысягі для тых, хто ўступаў у арганізацыю. Прадастаўляла кватэру для правядзення нелегальных зборышчаў і сама актыўна ўдзельнічала ў іх. Для канспірацыі практычнай дзейнасці мела мянушку Таполя. Захоўвала антысавецкую літаратуру. Разам з Асіненкам Мікалаем зрабіла сцяг для арганізацыі. Збірала сяброўскія ўнёскі з сяброў арганізацыі». Знойдзеная ў яе гэтак званая антысавецкая літаратура ўяўляла сабой граматыку беларускай мовы Браніслава Тарашкевіча.
Тэрмін адбывала ў дзіцячай калоніі Мінску, потым у лагеры ў Мардовіі. Была вызваленая датэрмінова, з прычыны асуджэння ў непаўналетнім узросце, але непасільная работа i лагерныя ўмовы ўжо падарвалі здароўе. Адчуваючы ціск з боку ўладаў у Беларусі, пераехала са сваёй маці ў Рыгу на пастаяннае месца жыхарства.
Памерла 11 лістапада 1999 г. у Рызе ў Латвіі.
Старая Дангола
Старая Дангола (‏دنقلا القديمة) — рэшткі сярэднявечнага горада, цэнтра дзяржавы Макурыя на поўначы Судана.
Старая Дангола месціцца на правым беразе ракі Ніл у 127 км на поўдзень ад сучаснай Данголы. Дакладны час заснавання не вядомы. Відавочна, ён узнік у IV - VI стст. н. э. Да VII ст. была пабудавана ўмацаваная крэпасць, вакол якой з'явілася буйное гандлёвае паселішча. У 642 г. і 652 г. каля горада адбыліся дзве буйныя бітвы, якія спынілі прасоўванне арабаў у Нубію. З VI ст. горад выконваў важную ролю як хрысціянскі рэлігійны цэнтр. У перыяд росквіту ў пачатку 2 тысячагоддзя н. э. тут мелася 12 касцёлаў. У пачатку XIV ст. быў заваяваны мамлюкамі. У 1365 г. мамлюкі канчаткова зруйнавалі Старую Данголу, а адміністрацыйны цэнтр перанеслі на поўнач.
На месцы сярэднявечнага горада захаваліся толькі рэшткі хрысціянскага кляштара і некаторых сярэднявечных касцёлаў. Старая Дангола таксама з'яўляецца важным мусульманскім цэнтрам паломніцтваў. Каля старажытнай хрысціянскай часткі знаходзяцца мусульманскія могілкі з пірамідальнай магільняй суфійскага падзвіжніка і адной з найстаражытнейшых мячэцяў у Афрыцы. Захавалася стэла з надпісам, пакінутым егіпецкім намеснікам Абдулой Бершамбуі ў 1317 г.
Крызіс у Нігеры
Крызіс у Нігеры — дыпламатычны крызіс у Заходняй Афрыцы, які пачаўся пасля дзяржаўнага перавароту ў Нігеры 26 ліпеня 2023 года. На адным баку — Эканамічная супольнасць дзяржаў Заходняй Афрыкі (ЭКАВАС) і экс-прэзідэнт Нігера Махамед Базум, якія падтрымліваюць рэстаўрацыю демакратыі. На іншым баку — хунты Нігера, Малі, і Буркіна-Фасо, якія пры падтрымцы ПВК «Вагнер» , Чада і Гвінеі супрацьстаяць ЭКАВАС.
Ваенны пераварот
У 2022 годзе Нігер стаў цэнтрам антыджыхадзісцкіх аперацый Францыі ў Сахелі, так як Малі і Буркіна-Фасо французы вымушана пакінулі праз рост антыфранцузскіх настрояў, выкліканых іх няздольнасцю разграміць рух радыкалаў. Такім чынам прэзідэнт Базум заставаўся адным з нямногіх празаходніх лідараў у рэгіёне. Таксама Нігер цесна супрацоўнічаў з ЗША.
26 ліпеня 2023 года байцы Нацыянальнай гвардыі Нігера затрымалі прэзідэнта Мухамеда Базума. Іншая група ваенных абвясціла аб яго звяржэнні, закрыла межы дзяржавы, прыпыніла дзейнасць дзяржаўных устаноў і абвясціла каменданцкі час, сфармаваўшы Нацыянальны савет па ахове Радзімы. Прычынай выступлення вайскоўцаў стаў рост цэн, некампетэнтнасць урада і карупцыя. Краіна часта знаходзіцца ў ніжняй частцы Індэкса чалавечага развіцця ААН. Значную шкоду гаспадарцы Нігера нанесла дзейнасць ісламістаў з Аль-Каіды, Ісламскай дзяржавы і Бока Харам.
Міжнародная напружанасць
29 ліпеня Нацыянальны савет па ахове Радзімы ў заяве, зачытаным старэйшым палкоўнікам Амаду Абдраманам на Tele Sahel, абвінаваціў ЭКАВАС у намерах арганізаваць інтэрвенцыю ў Нігер. Неўзабаве Савет міру і бяспекі Афрыканскага саюза высунуў ультыматум, згодна з якім, калі салдаты не перададуць уладу цывільным асобам, то арганізацыя вымушана будзе прыняць «неабходныя дзеянні». 30 ліпеня краіны ЭКАВАС патрабавалі ад ваеннай хунты аднавіць Базума на пасадзе прэзідэнта, пагражаючы прымяненнем сілы.
У пачатку жніўня Нігерыя пачала таемную мабілізацую для магчымага ўварвання ў Нігер. Пазней урад Кот-д’Івуара заявіў аб удзеле краіны ў падрыхтоўцы да ваеннай інтэрвенцыі. Паралельна з гэтым краіны ЭКАВАС і нігерская хунта вялі адзін з адным перамовы, каб стабілізаваць сітуацыю, але ніякіх вынікаў сустрэчы не прынеслі.
9 жніўня хунта заявіла, што французскія вайскоўцы атакавалі пазіцыі нацыянальнай гвардыі, а таксама вызвалілі «групу тэрарыстаў». Таксама было заяўлена, што раніцай 9 жніўня паветраную прастору Нігера парушыў французскі ваенны самалёт, які вылецеў з Нджамены (Чад). МЗС Францыі ў адказ на гэта заявіў, што ніякіх нападаў на базы ў Нігеры не адбывалася. На наступны дзень блок ЭКАВАС прыняў рашэнне захаваць варыянт ваеннай інтэрвенцыі, тым самым пракладваючы шлях для мабілізацыі ваенных сіл.
13 жніўня стала вядома, што вайскоўцы Нігера гатовы да аднаўлення перамоў. Ужо 15 жніўня прадстаўнік хунты сустрэўся з кіраўніцтвам Чада.